Video: Slang verras man agter die stuur | Maroela Media
ŉ Man in Australië is onlangs deur die Queensland-polisie voorgekeer omdat hy die spoedgrens oortree het, maar beamptes besef vinnig hy het ŉ geldige rede – daar was ŉ slang saam met hom in die kajuit!
Die oostelike bruinslang is hoogs giftig en verantwoordelik vir die meeste slangbyt-sterftes in Australië.
Queensland-polisie het in ŉ verklaring gesê die bestuurder, wat slegs as “Jimmy” (27) uitgeken is, het op Dawson-hoofweg gery toe hy skielik ŉ slang saam met hom in die voertuig opgemerk het. “Ek het teen 100 km/h gery, en toe net skielik begin rem,” het hy verduidelik. “En hoe meer ek my bene beweeg het … het die slang om my begin krul. Hy het die stoel, tussen my bene, begin aanval.”
Hy het die sitplekgordel en ŉ mes gebruik om met die slang te baklei terwyl hy probeer het om met sy nutsvoertuig stil te hou.
Jimmy was bang dat hy reeds gepik is en dat sy lewe in gevaar is. Hy het geglo het hy geen ander opsie nie as om die slang dood te maak en daarmee hospitaal toe te ry, het die Queensland-polisie bygevoeg.
Beamptes het hom teen 123 km/h voorgekeer en ŉ video van die gesprek tussen Jimmy en die beampte is op sosiale media gedeel.
Alhoewel die verkeersbeampte waarskynlik al baie staaltjies en verskonings gehoor het, het hy gou besef daar steek waarheid in Jimmy se verhaal. Hy het dadelik mediese bystand vir Jimmy ontbied.
Paramedici het by die toneel opgedaag en bevind dat Jimmy gelukkig nie gepik is nie; hy het net aan skok gely.
“Dit was angswekkend. Ek was nog nooit so bly om rooi en blou ligte te sien nie,” sê Jimmy.
This slimy passenger would be sure to make any driver hysssssterical! ????????
Posted by Queensland Police Service on Monday, 6 July 2020
Hy het seker n skoon broek in sy bagasie gehad!
Iets sê vir my die man ry gereeld met ‘n slang rond. Goeie een om jouself uit ‘n boete te praat. Sal baie goed werk in SA. Hulle sal nie naby die kar kom nie.